Երգչախումբը, բացի համերգային գործունէութենէն, նաեւ ձեռնամուխ եղած է հիմնադրելու երկու խոշոր ամէնամեայ աւանդական` «Տոլմայի» եւ «Ղափամայի» փառատօները, որոնք, որպէս կանոն, կ’անցնին լեփ-լեցուն սրահներու մէջ: Այդ ամէնէն շատ կ’ուրախանանք, որովհետեւ կը յաջողինք աշխարհի տարբեր անկիւններէ հաւաքուած մեծ թիւով հայ մարդոց հետ միասնաբար ձեռնարկները տօնի վերածել` ճաշակելով համեղ ուտեստներ, երգել, պարել, որ կը նպաստէ մեր ինքնութեան եւ արմատներու պահպանման: